
Z A P I S N I K
od 10. ožujka 2026. 
o održanom pripremnom ročištu kod Općinskog suda u Puli – Pola

Prisutni od suda:			    	  	Pravna stvar:

Izabela Barbić	             	Tužitelj: Building Invest d.o.o.
  (Sutkinja) 						                                                  
			 			  	Tuženica: Karin Peruško
Laura Popović	
(Zapisničar)                                               	Radi:    proglašenja pljenidbe i prijenosa nedopuštenim
												
Sutkinja otvara pripremno ročište u 09,00 sati i objavljuje predmet raspravljanja.       
Rasprava je javna. 

Utvrđuje se da su pristupili:
Za tužitelja: zamjenica punomoćnika Lidija Jukić, odvjetnica u Puli, prema zamjeničkoj punomoći u spisu
Za tuženicu: punomoćnik Tomi Miladinović, odvjetnik u  Puli

	Utvrđuje se da je sud pribavio i priložio spise poslovni broj Z-18318/2024 i P-736/2024, dok će se uvid u spis poslovni broj P-724/2024 izvršiti putem e-Spisa, s obzirom na nemogućnost prilaganja navedenog spisa zbog odsutnosti u tom spisu uređućuje sutkinje.

Zamjenica punomoćnika tužitelja navodi da ostaje kod tužbe i tužbenog zahtjeva kao i svih dosad iznijetih navoda i predloženih dokaza. U spis predaje izvješće stečajnog upravitelja o tijeku stečajnog postupka i stanju stečajne mase, u kojem se stečajni upravitelj očitovao o navodima vjerovnika i drugim spornim pitanjima. Ustraje kod svih dokaznih prijedloga, kao i kod prijedloga za izvođenje dokaza financijskim vještačenjem po vještaku odgovarajuće struke koji ima znanja o kripto valutama, s time da se tužitelj obvezuje naknadno odrediti točan zadatak za vještaka kao i predložiti osobu vještaka. 

Punomoćnik tuženice navodi da ostaje kod odgovora na tužbu, kao i svih dosad iznijetih navoda i predloženih dokaza. U odnosu na danas zaprimljeni dokaz, izvješća stečajnog upravitelja, ističe da stečajna upraviteljica prilikom izrade predmetnog izvješća imala je dostupnu dokumentaciju koja je pribavljena isključivo od strane tužitelja pa se ne može raditi o nepristranom očitovanju. 
Također predlaže da se provede dokaz financijskim vještačenjem na okolnost postojanja kripto računa kod tužitelja, uplata i isplata sa tog računa i njegova knjiženja u poslovnoj dokumentaciji tužitelja, zbog navedenog također predlaže da sud službenim putem od Porezne uprave pribavi svu dostupnu dokumentaciju tužitelja koja je tamo predana u razdoblju od 1. siječnja 2022. do dana podnošenja tužbe.
Ustraje kod prijedloga za prekid ovog postupka do pravomoćnog okončanja parničnog postupka koji se vodi pred ovim sudom pod poslovnim brojem P-724/2024 jer smatra da je odgovor na pitanje ništetnosti Ugovora o kupoprodaji sklopljenog između tuženice i tužitelja prethodno pitanje važno za rješavanje ove pravne stvari.
Zamjenica punomoćnika tužitelja protivi se prijedlogu za prekid postupka iz razloga koji je već ranije navela.

Na upit suda da predloži osobu grafološkog vještaka, zamjenica punomoćnika tužitelja predlaže da se vještačenje provede po vještacima iz Centra za forenzička ispitivanja, istraživanja i vještačenja Ivan Vučetić, dok će se o osobi financijskog vještaka očitovati naknadno. 

Punomoćnik tuženice odluku o financijskom vještaku prepušta sudu.

	Nadalje, punomoćnik tuženice na upit suda navodi da nije u mogućnosti dostaviti izvornik Predugovora o kupoprodaji od 16. listopada 2023. i Ugovora o prijenosu potraživanja (cesiji) od 3. travnja 2024. jer je riječ o dokumentaciji koju je oduzela Lucijana Lozančić, a o čemu su pokrenuti i određeni postupci. 

	Također, tuženica odustaje od dokaznog prijedloga za izvođenje grafološkog vještačenja.

Sutkinja donosi 
r j e š e nj e

I Zaključuje se prethodni postupak.

	II Na glavnoj raspravi izvest će se dokazi:
	- čitanjem svih isprava koje su sadržane u spisu, kao i isprava u priloženim spisima poslovni broj Ovr-1064/2024, Z-18318/2024, P-736/2024 i P-724/2024.
	- grafološkim vještačenjem potpisa Kristine Klunić Bolković na Predugovoru o kupoprodaji od 16. listopada 2023. i Ugovoru o prijenosu potraživanja od 3. travnja 2024., kao i vještačenjem radi utvrđenja autentičnosti navedenih ugovora pri čemu će se od vještaka zatražiti očitovanje jesu li navedeni potpisi moguće umetnuti u navedene dokumente, pri čemu se vještačenje povjerava vještacima iz Centra za forenzička ispitivanja, istraživanja i vještačenja Ivan Vučetić
	- financijskim vještačenjem uz napomenu da će sud naknadno odrediti osobu i zadatak vještaka 
	- saslušanjem Kristine Klunić Bolković te tuženice kao stranake
	- saslušanjem svjedoka: 
	1. Erika Anžlovara (na adresu ureda Ciscuttijeva 10, Pula) 
	2. Roberte Glavina (na adresu ureda Ciscuttijeva 10, Pula) 
	3. Glorie Vale (Trgovačka ulica 43, Vodnjan) 
	4. Vanje Angermiler (na adresu ureda Ciscuttijeva 10, Pula) 
	5. Lucijane Lozančić (Smareglina 1, Pula)
	6. Katje Veg (Katikulić 107, Medulin)
	7. Gaie Sirotić (Paganorska ulica 24, Pula)
	8. Ivana Zaie (Japodska 46, Pula) uz tumača za talijanski jezik

	III Od Porezne uprave pribavit će se podatak tko je bio ovlaštenik za vođenje poslovnih knjiga u društvu tužitelja u razdoblju od 1. siječnja 2024. do 31. prosinca 2024., kao i dostava cjelokupne dokumentacije tužitelja koja je predana u razdoblju od 1. siječnja 2022. do dana podnošenja tužbe.
 
		IV Poziva se tužitelj da u roku od 90 dana uplati predujam za izvođenje dokaza grafološkim vještačenjem u iznosu od 1.500,00 eura, na žiro račun Općinskog suda u Puli-Pola broj HR2923900011300002176, s pozivom na broj 1-762-24, te da dokaz o uplati dostavi u spis.

		V Pozivaju se stranke da u roku od 90 dana uplate predujam za izvođenje dokaza financijskim vještačenjem u iznosu od 1.000,00 eura, svaki 500,00 eura, na žiro račun Općinskog suda u Puli-Pola broj HR2923900011300002176, s pozivom na broj 1-762-24, te da dokaz o uplati dostave u spis.

	VI Ročište za glavnu raspravu na kojoj će se izvesti dokaz saslušanjem Kristine Klunić Bolković te tuženice kao parnične stranke zakazuje se za dan

22. rujna 2026. u 09,00 sati, soba broj 21,

	što prisutni primaju na znanje te se neće posebno pozivati. Poziv tuženici upućuje se putem punomoćnika, dok se zamjenica punomoćnika tužitelja o potrebi dolaska na ročište obvezuje obavijestiti Kristinu Klunić Bolković. 

Dovršeno u 09,54 sati. 
 

Sutkinja:
Stranke:

Zapisničar:



